เอกสารแนบ 3

รายละเอียดเกี่ยวกับหัวหน้างานตรวจสอบภายใน

และหัวหน้างานกำกับดูแลการปฏิบัติงานของบริษัท (Compliance)

บริษัทฯ ได้แต่งตั้งบริษัท แอค-พลัส คอนซัลแตนท์ จำกัด
ให้ปฏิบัติงานเป็นหัวหน้างานตรวจสอบภายใน ซึ่ง บริษัท แอค-พลัส คอนซัลแตนท์ จำกัด
ได้มอบหมายให้ นางสาววรรณา เมลืองนนท์
เป็นผู้รับผิดชอบหลักในการปฏิบัติหน้าที่ผู้ตรวจสอบภายในของบริษัท
เพื่อทำการตรวจสอบและประเมินความเพียงพอของระบบการควบคุมภายใน
และรายงานผลการตรวจสอบต่อคณะกรรมการตรวจสอบอย่างสม่ำเสมอทุกไตรมาส
คณะกรรมการตรวจสอบได้พิจารณาคุณสมบัติของบริษัท แอค-พลัส คอนซัลแตนท์
จำกัดและนางสาววรรณา เมลืองนนท์
แล้วเห็นว่ามีความเหมาะสมเพียงพอกับการปฏิบัติหน้าที่ดังกล่าวเนื่องจากมีความเป็นอิสระและมีประสบการณ์ในการปฏิบัติงานด้านการตรวจสอบภายใน

นอกจากนี้บริษัทกำหนดให้มีระบบการกำกับดูแลการดำเนินธุรกิจของบริษัทให้เป็นไปตามกฎหมาย
กฎระเบียบ ข้อบังคับ นโยบาย และข้อกำหนดของหน่วยงานทางการที่เกี่ยวข้อง เช่น
สำนักงานคณะกรรมการ ก.ล.ต., ตลาดหลักทรัพย์ เป็นต้น และกำหนดนโยบายบรรษัทภิบาล
เพื่อกำหนดให้คณะกรรมการบริษัท คณะกรรมการตรวจสอบ ผู้บริหารระดับสูง ฝ่ายงานหรือหน่วยงาน
และพนักงานต้องปฏิบัติให้ถูกต้องตามกฎหมาย รวมถึงมีการสื่อสารกับพนักงานได้ตระหนักว่า
พนักงานทุกคนมีหน้าที่
และความรับผิดชอบในการศึกษาและทำความเข้าใจในกฎหมายรวมถึงกฎระเบียบที่เกี่ยวข้องในงานที่รับผิดชอบ
และปฏิบัติให้ถูกต้องครบถ้วน เป็นไปตามกฎเกณฑ์อย่างเคร่งครัด

ประวัตินางสาววรรณา เมลืองนนท์

การศึกษา : ปริญญาโท บริหารธุรกิจบัณฑิต จุฬาลงกรณ์มหาวิทยาลัย

ประกาศนียบัตรสอบบัญชี มหาวิทยาลัยธรรมศาสตร์

ปริญญาตรี บัญชีบัณฑิต จุฬาลงกรณ์มหาวิทยาลัย

การทำงาน : พ.ศ.2537 – ปัจจุบัน กรรมการผู้จัดการ บริษัท แอค-พลัส คอนซัลแตนท์ จำกัด

พ.ศ.2536 – ปัจจุบัน ที่ปรึกษาด้านบัญชี บริษัท ที่ปรึกษากฎหมายฟาร์อีสต์ จำกัด

  พ.ศ.2557 – ปัจจุบัน กรรมการอิสระและกรรมการตรวจสอบ บริษัท พีเออี (ประเทศไทย)
  จำกัด (มหาชน)

ใบอนุญาตประกอบวิชาชีพ : ผู้สอบบัญชีรับอนุญาต (CPA) ทะเบียนเลขที่ 4170

ประกาศนียบัตร :

-   การอบรมเชิงปฏิบัติการ(Workshop)COSO2013
    กรอบแนวทางระบบการควบคุมภายในใหม่ล่าสุด รุ่นที่ 3/56 โดยคุณสุวิมล กุลาเลิศ
    จัดโดยสภาวิชาชีพบัญชี

-   การอบรมเชิงปฏิบัติการ (Workshop)
    วิธีการประเมินความเสี่ยงเพื่อการวางแผนการตรวจสอบภายใน รุ่นที่ 3/55 โดยคุณสุวิมล
    กุลาเลิศ จัดโดยสภาวิชาชีพบัญชี

-   การอบรมเชิงปฏิบัติการ (Workshop) การประเมินระบบการควบคุมภายในแบบ COSOERM
    ของแต่ละระบบงาน (ธันวาคม 2554)

-   หลักสูตรประกาศนียบัตร Audit Committee Program – ACP รุ่นที่ 42/2013
    โดยสมาคมส่งเสริมสถาบันกรรมการบริษัทไทย (IOD)

-   หลักสูตรประกาศนียบัตร Director Accreditation Program – DAP รุ่นที่ 99/2012
    โดยสมาคมส่งเสริมสถาบันกรรมการบริษัทไทย (IOD)

-   ผู้สอบบัญชีรับอนุญาต เลขทะเบียน 4170

ผลงานการให้บริการตรวจสอบภายในบริษัทจดทะเบียนในตลาดหลักทรัพย์ :

1.  บริษัท เพาเวอร์ โซลูชั่น เทคโนโลยี จำกัด (มหาชน)

2.  บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน)

3.  บริษัท สยามเวลเนสกรุ๊ป จำกัด (มหาชน)

4.  บริษัท ฟอร์ท สมาร์ท เซอร์วิส จำกัด (มหาชน)

5.  บริษัท โอเชี่ยน คอมเมิรช จำกัด (มหาชน)

6.  บริษัท นิปปอน แพ็ค (ประเทศไทย) จำกัด (มหาชน)

7.  บริษัท อีสต์โคสท์เฟอร์นิเทค จำกัด (มหาชน)

8.  บริษัท ฟอร์ท คอร์ปอเรชั่น จำกัด (มหาชน)

9.  บริษัท ที.เอ็ม.ซี. อุตสาหกรรม จำกัด (มหาชน)

10. บริษัท ยูเรกา ดีไซน์ จำกัด (มหาชน)

11. บริษัท ธีระมงคล อุตสาหกรรม จำกัด (มหาชน)

12. บริษัท ทรีซิกตี้ไฟว์ จำกัด (มหาชน)

13. บริษัท เอเชีย กรีน เอนเนอจี จำกัด (มหาชน)